26.   תביעה לגט פיטורין ותשלום הכתובה
בבית-הדין הרבני האיזורי

ב_________                                                                                                  תיק מס'_________
בעניין:

_____________ ת"ז ___________




על-ידי בא-כוחה עורך-דין ___________



מרח' __________  עיר __________



טל' __________  פקס' __________
"התובעת")




ל ב י ן




____________ ת"ז ___________



על-ידי בא-כוחו עורך-דין ___________



מרח' _________  עיר __________




טל' _________  פקס' __________
"הנתבע")

מהות התביעה: גט פיטורין ותשלום הכתובה ותוספותיה.

כתב התביעה

התובעת 1 (להלן: "התובעת") מתכבדת בזאת להגיש לכב' בית-הדין את כתב תביעתה נגד הנתבע לגירושין, כתובה ופיצויים, הכל כאמור וכמפורט להלן בהרחבה:

הקדמה:

1.
א.
התובעת והנתבע נישאו זל"ז כדמו"י ביום ________ והינם אזרחי המדינה ותושביה.


ב.
מנשואי הצדדים נולדו להם ________ בנות - _________ בנות בגירות והתובעות 2 ו-3 המצויות כיום בחזקת אימן התובעת.

המשבר בין הצדדים:

2.
מאז נישאו הצדדים ידעו חייהם המשותפים עליות ומורדות כאשר הנתבע נטל לעצמו את מלוא הסמכויות בבית, דיקטטור של ממש, על פיו ישק דבר, מבלי להיוועץ בכלל בתובעת, והתובעת היטתה שכמה לסבול ועשתה עצמה כאסקופה נדרסת בלית ברירה.


למען שלום בית ומתוך רצון לשמור על שקט ולגדל את הבנות החרישה התובעת וסבלה היא את התנהגותו של הנתבע אשר לא ידע להעריך את מאמציה כלפיו, כלפי הבנות וכלפי מערכת הנישואין שלהם.

3.
התובעת הקדישה את מלוא זמנה ומרצה לגידול הבנות, לטיפול בבעל, לטיפול בבית, ורק לאחר שהבנות גדלו יכולה היתה לצאת לעבודה כאשר היא ממשיכה כמובן במקביל לטפל בבנות, בבעל ובבית, מעבר לכוחותיה ובמסירות יוצאת-דופן ממש. 

4.
א.
במשך שנים עבד הנתבע מחוץ לבית שעות רבות והתובעת עשתה לבדה את כל הכרוך בגידול הבנות וכן ניהלה את משק הבית כמעט ללא עזרה מצד הבעל, תוך שהיא מבצעת את כל מלאכות הבית.


ב.
בד-בבד עם היותה עקרת בית במשרה מלאה, תרמה התובעת אף היא לקופה המשפחתית, כאשר בשנים האחרונות עובדת היא במקום עבודה מסודר.


ג.
יוצא, איפוא, כי לאורך כל תקופת הנישואין הקדישה התובעת את כל כוחה ומשאביה לבית, תוך שהיא תורמת לקופה המשפחתית, מחד, ודואגת לגידול חינוך וטיפול בבני המשפחה, לרבות הנתבע, מאידך.

5.
במשך כל שנות הנישואין היתה התובעת שותפה מלאה לביסוס התא המשפחתי, הן כלכלית בעבודתה מחוץ לבית כאמור לעיל והן בניהול משק הבית וגידול הבנות.
6.
בשנים האחרונות החל הנתבע להתנכר יותר ויותר לתובעת, ועשה בבית ככל העולה על רוחו. הנתבע החליט לבצע שיפוצים מקיפים בביתם של הצדדים, וזאת במקביל לחתונתה של _________, בתם הגדולה של הצדדים. הנתבע לא נועץ כלל בתובעת לגבי עצם השיפוצים, התובעת התחננה אל הנתבע כי אין להם אפשרות כלכלית לבצע שיפוצים במקביל לחתונת הבת, אולם ללא הועיל, הנתבע עשה כרצונו. זאת כאשר הנתבע נוהג היה לומר לתובעת "אין כסף". יתירה מזו, הנתבע לא דאג לסידור מגורים חלופי לתובעת ולבנות, והתובעת התחננה לאימו של הנתבע שתאפשר לה ולבנות ללון אצלה, וזו בקושי הסכימה לקבלן ל________ ימים, מבלי שהנתבע משתדל כלל אצל אימו למען התובעת והבנות.


הנתבע רכש שולחן לבית בסכום של _________ ש"ח מבלי לשאול את התובעת. התובעת התלוננה בפניו מדוע רכש שולחן כה יקר כשהוא אומר לה כל הזמן "אין כסף". 


הנתבע יצר מוקדי חיכוך במשפחה, סרב לארח את בתה הנשואה הטריה ובעלה לשבתות, ובאופן מניפולטיבי גרם לניתוק מוחלט בין התובעת לבתה הבכורה דקלה ובעלה במשך שנה שלמה.

7.
זאת ועוד. הנתבע חדל לזון את התובעות והינו מתעלם מהן כליל. יתר-על-כן, לצדדים חשבון בנק משותף שבפועל פעל בו הנתבע בלבד, ולמעשה אף לא הרשה לתובעת לפעול בחשבון. הנתבע הביא את החשבון ליתרת חובה של כ________ ש"ח, והוא מתעלם מכך ומסרב לכסות את יתרת החוב.

8.
ביום ___________ עזב הנתבע את הבית ואמר שהוא נוסע ל_________ לקברי צדיקים. מאז לא שב הנתבע לגור בבית. הנתבע עבר להתגורר עם חברתו, אשר עימה אף ערך טקס נישואין פרטי כאמור לעיל. 

נישואי הבעל לאישה אחרת בעודו נשוי לתובעת:

9.
פשר ההחרפה ביחסו המזלזל והמשפיל של הנתבע כלפי התובעת התברר לה עת גילתה כי הנתבע נתן עינו באחרת, ונטש את התובעת לטובתה. לא זו בלבד, הנתבע, אשר עודנו נשוי לתובעת, ערך טקס נישואין פרטי עם בחירת ליבו הנוכחית, והתחתן איתה על פני התובעת, ועוד טרם הותרו קשרי הנישואין בינו לבין התובעת, תוך שהנתבע מבצע למעשה עבירה פלילית של ביגמיה ועובר כל חדר"ג ותקנות הרבנות הראשית. הנתבע חי עם האישה השניה כזוג נשוי בפרהסיא, הוא מציג עצמו ברבים כנשוי לאותה אישה, תוך שהוא גורם לתובעת לעלבון ולהשפלה שאין כדוגמתם.
10.
לשקרים של הנתבע לאורך כל הדרך כלפי התובעת, העיז הנתבע פניו גם בפני כב' בית-הדין בדיון מיום _______ והכחיש כי התחתן עם גב' _________, אלא ששקריו הופרכו והוכח לכב' בית-הדין כי הנתבע נישא לגב' הנ"ל, הפיץ הזמנות לחתונה זו, וערך אותה באולם מפואר.


לא זו בלבד, אלא שהתברר בדיון הנ"ל כי גב' _________ הנ"ל נכנסה להריון מהנתבע, ובשעת הדיון ממש היא נמצאת בחדר הלידה ויולדת צאצא משותף לה ולנתבע!! מה שאומת על-ידי כב' בית-הדין בדיון עצמו טלפונית עם בני משפחתה של גב' _________ הנ"ל (אימה, אחותה ואחיה)!!


כב' בית-הדין עצמו קבע בפסק-הדין שיצא מלפניו בו ביום דברים המדברים בעד עצמם –
"הבעל אמר בדיון שכמו שיש לו קשר עם _________, כך יש לו קשר עם הרבה נשים אחרות.

לאור השקרים של הבעל, והחוצפה לשאת אישה על אשתו בריש גלי, בפרהסיה, ובנות ישראל אינן איסקופה כדי לדרוך עליה."


מצ"ב פרוטוקול ופסק-הדין של הדיון מיום _________ ומסומן נספח "א".

נספח "א"

ההתעללות הנפשית בתובעת:

11.
מעשיו של הנתבע כאמור לעיל, ובפרט נטישתו את התובעת ונישואיו עם אישה אחרת בעוד הצדדים נשואים זל"ז, גרמו לתובעת למשבר נפשי קשה וממושך, ליאוש, ללחץ וחרדה בלתי-פוסקים, להתפרצויות בכי וכד'. בנוסף גרם הנתבע למשבר לבנות הצדדים, ולמשבר ביחסים בין הבנות לתובעת, אשר התבטא בין היתר בעזיבת הבית על-ידי הבנות, חיכוכים ומריבות, עד כדי התערבות של לשכת הרווחה. התובעת היתה נתונה בחוסר אונים ובמשבר קשה זה תקופה ארוכה מאוד כאשר בעלה מתהולל לעיני כל והיא איננה יודעת אנה תוליך את חרפתה, שהיא למעשה חרפתו של הבעל. התובעת שומרת על זכותה להרחיב בעניין זה, לרבות בדיון בפני כב' בית-הדין.

12.
לאחרונה, החלה התובעת מתאוששת ומתחזקת בעזרתם של בני משפחתה ובא-כוחה אשר התגייסו לסייע לה להיחלץ מן המצר, ובלית ברירה היא מסכימה ואף תובעת את גירושי הצדדים, דבר שלא חלמה שיקרה לה, ואשר הוא בעיניה התנפצות של חלומה היקר ביותר – חיי המשפחה השלימה והתקינה. כמו-כן תובעת התובעת את כתובתה ותשלום נוסף של פיצויים כאמור להלן.

13.
מקצועו של הנתבע:

א.
הנתבע מועסק על-ידי _________ כ_________ ב_________. הנתבע משתכר כ_________ ש"ח נטו בחודש, וזאת מלבד זכויותיו הסוציאליות השונות. 


ב.
מעבר לעבודתו כ__________, הנתבע מבצע עבודות ועיסוקים שונים באופן פרטי והכנסתו מעבודות אלה הינה בסכומים גבוהים שאינם ידועים במדוייק לתובעת. 


מצ"ב תלושי שכר של הנתבע ומסומנים נספח "ב".

נספח "ב"


ג.
זאת ועוד, הנתבע אשר לכאורה עובד בעבודה פשוטה, שולח ידו בעסקים נוספים שונים, ולהערכת התובעת הכנסותיו מהם אף עולות על הכנסותיו מעבודות ב________ ובאופן פרטי. 


לדוגמה, הנתבע השקיע _________ ש"ח ב__________ "____________", תמורת שותפות בשיעור של % ________ וזכות ל-% _______ מהכנסותיו, והוא אף מיופה-כוח בחשבון הבנק של ה_________.


מצ"ב העתק הסכם שותפות עליו חתום הנתבע ומסומן נספח "ג".

נספח "ג"


הנתבע רכש על-שמו דירה נוספת בגוש __________ חלקה _________ תת-חלקה __________, תוך שהוא מנצל את תמימותה של התובעת, מעלים ממנה את דבר רכישת הדירה אשר נקנתה בכספים שהם רכוש משותף של הצדדים. הנתבע לא רשם את הדירה על-שם הצדדים בחלקים שוים אלא על-שמו בלבד, למרות שהדירה הינה רכוש משותף באשר נקנתה מכספים המהווים רכוש משותף כאמור.


דבר רכישת הדירה הנ"ל התגלה באקראי על-ידי התובעת משהגיעה דרישת תשלום מס רכישה מרשויות המס בקשר לדירה זו.


מצ"ב העתק דרישת המס האמורה ומסומן נספח "ד".

נספח "ד"

התובעת אינה עובדת:

14.
עובר למשבר הקשה שעברה התובעת בעקבות התנהגותו של הנתבע כאמור לעיל, עבדה היא כ_________ שנים כ_________ ב_________. לאור המשבר הקשה בו היתה נתונה התובעת, סברו הממונים עליה כי היא אינה יכולה להמשיך בתפקידה, ועבודתה הופסקה. כיום אין התובעת עובדת כלל, ולאור גילה ומצבה נראה בבירור כי לא תוכל לשוב לעבודתה או למצוא עבודה אחרת. 


מצ"ב מכתב הפסקת העבודה ומסומן נספח "ה".

נספח "ה"
דירות מגורים:

15.
לצדדים במשותף דירת מגורים אותה רכשו בשנת ____________. הדירה מצויה ברחוב _____________ ב_________ והידועה כחלק (רבע) בחלקה _________ בגוש _________ (להלן: "הדירה").

16.
לאחר עזיבת הבית על-ידי הנתבע התברר לתובעת כי הנתבע רכש על-שמו בחשאי דירה נוספת בגוש _______ חלקה __________ תת-חלקה _________ כאמור לעיל, תוך שהוא מנצל את תמימותה ולא רושם את הדירה על-שם הצדדים בחלקים שוים, למרות שהדירה הינה רכוש משותף, ונקנתה מכספים המהווים רכוש משותף.

עילות הגירושין:

17.
הנתבע אשר נואף עם אישה אחרת, לה נישא על פני התובעת, ואף ילדה לו ילד, ואף אינו מסתיר זאת אלא מפרסם זאת ברבים כאמור לעיל, הגיש תביעת גירושין נגד התובעת לבית-דין נכבד זה, בבחינת הרצחת וגם ירשת.

18.
הנתבע חדל לזון את התובעת ואת הבנות והותיר אותן במצב כלכלי דחוק מאוד ולחסדי אחרים.

19.
לאור מעשיו של הבעל לתובעת טענה מבוררת של "מאיס עלי".

20.
מעשיו של הבעל, ההתעללות בתובעת, הבגידה הקשה בה, נישואיו עם אישה אחרת ממנה נולד לו ילד בעודו נשוי לתובעת, נגד ההלכה, נגד חוקי המדינה ונגד אושיות ברית הנישואין שכרת עם התובעת, מהווים יסוד מוסד להורות ולחייב הבעל במתן גט פיטורין לתובעת כדמו"י תוך חיובו בתשלום כתובתה של התובעת.

פיצויים:

21.
בגין התעללות הנפשית הקשה בתובעת, המעשה החמור והמגונה של נשיאת אישה אחרת על פני התובעת בעת שהנתבע עדיין נשוי לתובעת, והמשבר הקשה שעברה התובעת בעקבות כך כאמור לעיל, יש להורות על חיוב הבעל בתשלום פיצויים לתובעת בסכום של יפחת מסך של _________ ש"ח.

צו הרחקה:

22.
לאחרונה, ולאחר תקופה כה ארוכה מאז עזב הנתבע את הבית, הופיע הנתבע ביום בהיר אחד בבית הצדדים, כשאליו מתלווים שוטרים, והודיע כי החליט להתגורר בבית, וכי יגיע הביתה בכל מועד שייראה לו, וכי גם התובעת היא אשתו בנוסף על האישה האחרת שנשא. 


גם בדיון הנ"ל בבית-הדין הרבני הנכבד מיום ___________ איים הנתבע - "אני אחזור הביתה שלי".


ראה פרוטוקול הדיון שצורף לעיל כנספח "א" בעמ' _________, שורה _________.

23.
מעשים אלה של הנתבע לא נועדו אלא למרר את חייה של התובעת עוד יותר, והתובעת חוששת מאוד לשלומה ולבטחונה לאור הצהרותיו המתריסות של הנתבע כי גם היא עדיין אשתו וכי הנתבע עלול לפגוע בה ואין מושיע לה.
סמכות בית-הדין:

24.
לבית-המשפט הנכבד הסמכות המקומית והעניינית לדון בתובענת התובעת נגד הנתבע לאור מהות התביעה ומקום מגורי הצדדים.

העתירות:


אשר-על-כן יתבקש כב' בית-הדין לזמן הנתבע לדין ולחייבו כדלקמן:


א.
ליתן לתובעת גט פיטורין כדמו"י.


ב.
לשלם לתובעת את כתובתה ואת תוספותיה.


ג.
לשלם לתובעת פיצויים בסכום שלא יפחת מסך של _________ ש"ח.


ד.
להורות על הרחקת הנתבע מהתובעת ומדירת הצדדים שברחוב __________ ב_________.


ה.
לאשר את הצווים הזמניים אשר יינתנו במסגרת תובענה זו. 


ו.
לשלם לתובעת הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובעת

